da en da da da da sv da da en de da da en da da da da da da da da da da da da da da da en en da da da en da da da da da da da da da sv da da da da en da da da da da da da da da da da sv en en nl en da da da da da da da da da da da da da
Kom i dialog om Femern Bælt-projektet - Stevns Erhvervsråd
Kom i dialog om Femern Bælt-projektet og få unik viden om de mange byggerier på Lolland og Falster
jan 7, 2015 | Arrangementer
Arrangementet tager udgangspunkt i de mange kommende bygge- og anlægsaktiviteter på
Lolland og Falster og finder sted på Bandholm Hotel torsdag den 22. januar 2015.
Tag med netværksbussen fra Køge Station og få mulighed for at møde en række af regionens bygge- og anlægsvirksomheder.
Efter rundvisningen går turen videre til det herskabelige Bandholm Hotel, som danner en perfekt ramme i den oprindelige engelske palæstil for en dejlig frokost bestående af lokale lækkerier.
Efter frokost indleder Bo Eske Nielsen, Direktør i Femern A/S netværksarrangementet om den seneste udvikling i Femern Bælt-projektet og status på de fremrykkede aktiviteter omkring Femernbælt forbindelsen. Herefter vil Heidi Holm Jensen fra White Arkitekter og Nanna Thorup fra Region Sjælland give unik viden om udbudsprocessen og tidsplanerne i forbindelse med Region Sjællands ombygning af Nykøbing Falster Sygehus for 228 millioner.
Thomas Tingleff og Brian Luplau fra Omniveta Finans fortæller om fakturabelåning, som en mulighed, virksomheder har for at skaffe kapital til vækst. Finansiering, som er helt nødvendig for at sikre din virksomhed en fremtid med vækst og flere arbejdspladser.
Hør Christoffer Knuth give sit bud på de nye muligheder for Bandholm Havn, afkørsel 48 og turismen samt Michael Simonsen gennemgå Lolland Forsynings planlagte projekter for 2015. Arrangementet rundes af med afdelingschef Claus Lundgaard fra Arkil, som informerer om deres kommende aktiviteter i regionen og hvilke krav de stiller til samarbejdspartnere og underleverandører.
Efter indlæggene vil der være mulighed for individuel dialog med de enkelte gæstetalere.
Medbring visitkort og evt. flyer. Vi inviterer en række lokale og regionale bygge-, anlægs- og servicevirksomheder, så der bliver rig mulighed for at skabe nye kontakter og samarbejdspartnere på kryds og tværs.
Arrangementet foregår torsdag d. 22. januar 2015 kl. 12.00 – 16.00
på p-pladsen forenden af Gl. Badevej, 4970 Rødby og
efterfølgende på Bandholm Hotel.
Seneste tilmelding er mandag d. 19. januar 2015.
Fra mulighed til virkelighed
Netværket SYD arbejder dagligt på at skabe kontakt mellem virksomheder og beslutningstagere primært indenfor bygge-, anlægs- og servicebranchen fortæller netværksleder Michael Foltinger. Vi tager initiativ til en lang række arrangementer, hvor vores medlemmer får unik viden og kommer i dialog med bygherrer, rådgivere, entreprenører og offentlige beslutningstagere.
For mere information om Netværket SYD kontakt Michael Foltinger på 31 16 91 90 eller mfo@nsyd.dk
10.30 Afgang i netværksbus fra Køge Station
12.00 Rundvisning på den kommende byggeplads i Rødby Havn v/ Femern A/S
13.00 Frokost og prøvesmagning af lokale lækkerier på Bandholm Hotel
13.30 Status for Femern Bælt-projektet og Femern A/S  fremrykkede arbejder v/ Bo Eske Nielsen, Femern A/S
13.45 Modernisering af Nykøbing Falster Sygehus v/ Heidi Holm Jensen, White Arkitekter og Nanna Thorup, Region Sjælland
14.00 Kapital til vækst v/ Thomas Tingleff og Brian Luplau, Omniveta Finans
Netværk og speed dating med de første talere
14.30 Nye muligheder i området v/ Christoffer Knuth, Knuthenborg
14.50 Planlagte anlægsprojekter i 2015 v/ Michael Simonsen, Lolland Forsyning
15.10 Arkils kommende aktiviteter i regionen v/ Claus Lundgaard, Arkil
Netværk og speed dating med de sidste talere
16.00   Slut og netværksbussen returnerer til Køge Station
17.00   Ankomst Køge Station
INFORMATIONSMØDE: Iværksætter? Det skal du vide!
Iværksætter - sådan kommer du godt fra start. Læs mere
NETVÆRKSmorgen i Tinghuset Læs mere
Eksklusivt erhvervsnetværk i Stevns Læs mere
De nominerede til Årets Erhvervspriser 2022